Ako testovať logovanie chýb a auditné záznamy?  
Bez záznamov niet retrospektívy. A bez retrospektívy niet analýzy ani zlepšovania.

**Príklad:**  
Testujem webovú aplikáciu pre interný informačný systém. Pridám nový záznam do databázy a úmyselne zmením dátum narodenia na neplatný formát. Aplikácia zobrazí chybu – ale čo ďalej?

Otváram logy – **očakávam**, že:

* sa zaznamenala výnimka (napr. InvalidDateFormatException)
* je tam čas, kedy sa to stalo
* vidím, kto (užívateľ / IP adresa / session) to spôsobil
* viem dohľadať, čo tomu predchádzalo

Rovnako pri úprave dát: očakávam **auditný záznam**, že používateľ XY zmenil hodnotu A na B v čase C.

**Čo všetko testovať pri logovaní a audite?**

**Čo sa zaznamenáva**

* výnimky, chyby, warningy
* zmeny dát (kto, čo, kedy, ako)
* pokusy o prístup k zakázaným častiam systému
* prihlásenia, odhlásenia, neúspešné pokusy

**Ako sa zaznamenáva**

* v akom formáte (číta sa to zrozumiteľne?)
* či sa používajú štandardy (napr. JSON, ISO časové pečiatky)
* citlivé dáta sú *maskované* alebo *neprítomné*

**Kedy sa zaznamenáva**

* vždy, keď dôjde k chybe / udalosti
* či sa záznamy generujú **okamžite** alebo s oneskorením
* či nevznikajú duplicitné záznamy

**Dá sa to dohľadať?**

* existuje centrálne miesto, kde logy/auditné záznamy sú
* sú filtrovatelné podľa času, typu alebo používateľa
* má tester / admin prístup k týmto záznamom?
* nezmiznú po reštarte aplikácie?

**Záver:**  
Logovanie a audit nie sú len o „máme logy“. Sú o tom, **či nám pomôžu, keď ich potrebujeme**. A to je práca aj pre testera – pýtať sa, skúšať a preverovať.