Ako testovať SEPA platby a ich validácie (IBAN, BIC, suma, dátum)

Predstav si, že klient zadáva SEPA platbu v internet bankingu. Vyplní IBAN príjemcu, zadá sumu a dátum splatnosti. Následne systém zobrazí chybu: *„Nesprávny formát IBAN“*. V praxi sa často stáva, že klienti uvedú o jeden znak viac alebo menej, alebo preklepnú číslo. Úlohou testera je preveriť, že aplikácia takéto chyby správne zachytí a používateľovi poskytne jasné hlásenie.

# Ako otestovať SEPA platby a validácie:

1. **IBAN**

* Over správny formát podľa krajiny (dĺžka a kontrolné číslice modulo 97).
* Otestuj neexistujúci IBAN (správny formát, ale číslo účtu neexistuje).
* Skús vložiť špeciálne znaky alebo malé písmená – má sa konvertovať na veľké.

1. **Formátovanie IBANu**

* Vloženie IBANu s medzerami medzi každými 4 znakmi (napr. SK68 1111 0000 0012 3456 7890).
* Vloženie IBANu s viacerými medzerami na začiatku alebo na konci.
* Overiť, že systém medzery odstráni a validuje len samotný obsah.

1. **BIC (SWIFT kód)**

* Over správnu dĺžku (8 alebo 11 znakov).
* Testuj neexistujúci BIC alebo nesprávnu kombináciu znakov.
* Pre lokálne platby môže byť BIC voliteľný – skontroluj, či systém reaguje správne.

1. **Suma**

* Over minimálnu a maximálnu povolenú sumu pre SEPA (zvyčajne v EUR) – otestuj maximálnu podľa schémy, maximálnu podľa banky a zároveň denné a mesačné limity.
* Testuj nulovú hodnotu, zápornú sumu alebo nepovolené desatinné miesta.
* Skontroluj zaokrúhľovanie (napr. 0,999 EUR → 1,00 EUR).

1. **Dátum**

* Otestuj dátum v minulosti (nemal by byť akceptovaný).
* Skontroluj, či dátum spadá na víkend alebo sviatok – systém má nastaviť najbližší pracovný deň.
* Over formát dátumu (DD.MM.RRRR, RRRR-MM-DD) podľa nastavení aplikácie.

1. **Negatívne scenáre**

* Zadanie neúplných údajov (chýba IBAN, BIC alebo suma).
* Zmena meny na inú ako EUR.
* Otestuj limity – počet SEPA platieb za deň, maximálna suma podľa nastavenia banky.

1. **Pozitívne scenáre**

* Správne zadaný IBAN a BIC – platba sa úspešne spracuje.
* Validný dátum a suma – používateľ dostane potvrdenie.
* Over generovanie referenčného čísla platby (End-to-End ID).

Testovanie SEPA platieb nie je len o zadávaní IBANov – ide o kontrolu, že celý proces (od validácie vstupov po potvrdenie) je bezpečný, presný a zrozumiteľný pre používateľa.

#testing #qa #banking #sepa #payments #testautomation #manualtesting