Ako testovať tlačové zostavy – obsah, formát a cesty k vzorom

*Zobrazí sa, ale nie je to správne. Alebo sa nezobrazí vôbec.*  
Aj takto môže vyzerať tlačová zostava v aplikácii, ak nefunguje dobre šablóna (template), cesta k nej alebo samotné generovanie.

**Príklad z praxe:**  
Tester si chcel overiť tlačovú zostavu, ktorá sa generuje z používateľských údajov. V aplikácii bol odkaz na štandardné vzory, no konfigurácia ukazovala na iný adresár. Časť zostavy sa zobrazila správne, zvyšok úplne chýbal.  
Pomohol nástroj **Procmon (Sysinternals Suite)**, ktorý odhalil, že aplikácia sa pozerá ešte na tretí – úplne iný – adresár. Teda nie jeden, ale **tri rôzne zdroje vzorov** a každý hral svoju rolu.

# Čo všetko testovať?

**1. Obsah zostavy**

* správne údaje, zoradenie, výpočty, filtrovanie
* správny počet riadkov, súčtov, hlavičky/päty
* dynamické údaje: dátum generovania, názov používateľa

**2. Formát a vizuál**

* zarovnanie, zalomenie, veľkosť písma, medzery
* logo, farby, rozloženie na stránke
* správna orientácia (na výšku/šírku), číslovanie strán

**3. Export**

* generovanie bez chyby do PDF, XLS, DOC
* súbor nie je poškodený, má rozumnú veľkosť
* špeciálne znaky, diakritika, fonty

**4. Tlač**

* korektné zobrazenie na papieri
* okraje a rozloženie sú v súlade so šablónou
* kontrola, či sa všetky stránky vytlačia

**5. Výkon**

* čas generovania pri rôznych množstvách údajov
* nesmie sa spomaliť pri veľkých zostavách

**6. Prístupnosť**

* PDF má textovú vrstvu (nie len obrázok), čitateľné čítačkou
* tabuľky a štruktúra sú zrozumiteľné

**7. Vzory zostáv (templates)**

* odkiaľ sa šablóna načítava? Je to zdokumentované?
* zhoda medzi tým, čo tvrdí aplikácia, čo je v konfigurácii a kam sa pozerá runtime (pomôže **Procmon**)
* funguje fallback? Čo sa stane pri chýbajúcej šablóne?
* pozor na duplicity, nesprávne verzie, cache a sieťové zdieľania
* po výmene vzoru: treba reštart, alebo sa načíta hneď?

🧠 Bonus: v logoch by mala byť informácia, z akej cesty bol vzor použitý. Ak tam nie je, ťažko sa debuguje.

#AkoTestovať #SoftwareTesting #Testovanie #Tester #TesterskyZivot #TestovanieZostav #QA #ManualneTestovanie #TestovanieAplikácií #Procmon #Sysinternals #PDF #PrintTesting #TemplateDebugging